Luc Longley

Liusjenas „Liukas“ Džeimsas Longlis (, g. 1969 m. sausio 19 d.) – Australijos krepšininkas ir treneris, žaidęs NBA lygoje nuo 1991 iki 2001 m. L. Longlis laikomas vienu sėkmingiausių Australijos krepšininkų.https://pickandroll.com.au/p/aussies-nba-draft-look-back-history

 Karjera 

 Minesotos „Timberwolves“ (1991–1994 m.) 
1991 m. NBA naujokų biržoje Minesotos „Timberwolves“ pasirinko jį 7-uoju šaukimu. Dėl užsitęsusių NBA sutarties derybų, savo pirmasias NBA rungtynes sužaidė tik 1991 m. lapkričio 30 d. – mėnesį po sezono pradžios. Pirmajame sezone vidutiniškai pelnė po 4,3 taško bei atkovojo po 3,9 kamuolio per rungtynes. Savo antrajame sezone krepšininkas vidutiniškai pelnė po 5,8 taško, atkovojo po 4,4 kamuolio per rungtynes.https://www.basketball-reference.com/players/l/longllu01.html

 Čikagos „Bulls“ (1994–1999 m.) 
Įpusėjus 1993–1994 m. NBA sezonui, 1994 m. vasario 23 d., buvo išmainytas į Čikagos „Bulls“. Komanda laimėjo NBA finalų serijas tris metus iš eilės (1996, 1997, 1998 m.) ir Longlis tapo pirmuoju australu, tapusiu NBA čempionu.

1996 m. rudenį L. Longlis patyrė peties traumą plaukiojant banglentėmis Los Andžele, dėl kurios krepšininkas negalėjo rungtyniauti beveik du mėnesius.https://www.chicagotribune.com/news/ct-xpm-1996-11-26-9611260145-story.html

1997–1998 m. NBA sezone L. Longlis vidutiniškai pelnė po 11,4 taško per rungtynes – daugiausiai savo karjeroje.

 Finikso „Suns“ (1999–2000 m.) 
1999 m. vasarį išmainytas į Finikso „Suns“ komandą.https://www.chicagotribune.com/news/ct-xpm-1999-02-09-9902090028-story.html 1999–2000 m. NBA sezone krepšininkas vidutiniškai pelnė po 6,3 taško, atkovojo po 4,5 kamuolio per rungtynes.

 Niujorko „Knicks“ (2000–2001 m.) 
2000 m. vasarą buvo išmainytas į Niujorko „Knicks“ komandą. Sezono pabaigoje Longlis baigė NBA karjerą.https://www.nytimes.com/2001/07/13/sports/pro-basketball-longley-has-not-yet-made-it-official-but-it-looks-like-end-line.html

 Nacionalinė rinktinė 
Atstovavo Australijos vyrų krepšinio rinktinei nuo 1988 m. vasaros olimpinių žaidynių. Longlis atstovavo rinktinei 1992 ir 2000 m. vasaros olimpinėse žaidynėse bei 1990 m. pasaulio krepšinio čempionate.

Nuo 2013 iki 2019 m. buvo Australijos vyrų krepšinio rinktinės trenerio asistentas.https://pickandroll.com.au/p/luc-longley-proved-himself-chicago-bulls-michael-jordan-trash-talking

 Pasiekimai 

 3× NBA čempionas (1996–1998 m.)

 Išnašos 

Kategorija:Australijos krepšininkai
Kategorija:Australijos olimpiečiai
Kategorija:Krepšinio treneriai